ΑΠΟΦΑΣΕΙΣ
Αριθμ. 12779
Καθορισμός διαδικασίας υποβολής αίτησης της
παρ. 1 του άρθρου 8 του ν. 5083/2024 για λογαριασμό εκλογέων από τις αρμόδιες ελληνικές
Προξενικές Αρχές.
ΟΙ ΥΠΟΥΡΓΟΙ
ΕΞΩΤΕΡΙΚΩΝ - ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) Του ν. 5083/2024 «Εκλογή ευρωβουλευτών, διευκόλυνση εκλογέων μέσω επιστολικής ψήφου, εκκαθάριση
εκλογικών καταλόγων και λοιπές διατάξεις του Υπουργείου Εσωτερικών» (Α’ 12) και ιδίως της παρ. 2 του άρ-
θρου 36,
β) του ν. 4255/2014 «Εκλογή μελών του Ευρωπαϊκού
Κοινοβουλίου και άλλες διατάξεις» (Α’ 89),
γ) του ν. 4023/2011 «Διεύρυνση της άμεσης και συμμετοχικής δημοκρατίας με τη διενέργεια δημοψηφίσμα-
τος» (Α’ 220),
δ) του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184),
ε) του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016,
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών
και την κατάργηση της Οδηγίας 95/46/ΕΚ (L 119/1),
στ) του ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
δεδομένων προσωπικού χαρακτήρα και ενσωμάτωση
στην εθνική νομοθεσία της Οδηγίας (ΕΕ) 2016/680 του
Ευρωπαϊκού Κοινοβουλίου και του Συμβουλίου της 27ης
Απριλίου 2016 και άλλες διατάξεις» (Α’ 137),
ζ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
η) των άρθρων 1 και 3 του π.δ. 81/2019 «Σύσταση, συγχώνευση, μετονομασία και κατάργηση Υπουργείων και
καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
θ) του ν. 4781/2021 «Οργάνωση και λειτουργία Υπουργείου Εξωτερικών, Συμβούλιο Απόδημου Ελληνισμού,
ρύθμιση θεμάτων διεθνούς αναπτυξιακής συνεργασίας
και ανθρωπιστικής βοήθειας και άλλες διατάξεις» (Α’ 31),
ι) του π.δ. 141/2017 «Οργανισμός Υπουργείου Εσωτερικών» (Α’ 180),
ια) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ιβ) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
ιγ) της υπό στοιχεία Υ11/7-7-2023 απόφασης του Πρωθυπουργού «Ανάθεση αρμοδιοτήτων στον Αναπληρωτή
Υπουργό Εσωτερικών, Θεόδωρο Λιβάνιο» (Β’ 4403),
ιδ) της υπό στοιχεία 29810/ΕΞ 2020/23.10.2020 απόφασης του Υπουργού Επικρατείας «Διαδικασία αυθεντι-
κοποίησης υπαλλήλων του δημοσίου τομέα σε ψηφιακές
δημόσιες υπηρεσίες» (Β’ 4798),
ιε) της υπό στοιχεία 118944/ΕΞ 2019/23.10.2019 απόφασης του Υπουργού Επικρατείας «Λειτουργία Κέντρου
Διαλειτουργικότητας της Γενικής Γραμματείας Πληροφοριακών Συστημάτων Δημόσιας Διοίκησης του Υπουργεί-
ου Ψηφιακής Διακυβέρνησης» (Β’ 3990),
ιστ) της υπό στοιχεία 24596/ΕΞ 2023/18.5.2023 κοινής
απόφασης των Υπουργών Επικρατείας και Ψηφιακής Διακυβέρνησης «Αντικατάσταση της υπ’ αρ. 6810 ΕΞ 2021
κοινής υπουργικής απόφασης “Λειτουργία Εθνικού Μητρώου Επικοινωνίας (Ε.Μ.Επ.)” (Β’ 988)» (Β’ 3399),
ιζ) της υπό στοιχεία 36995/ΕΞ 2022/13.9.2022 κοινής απόφασης των Υπουργών Εξωτερικών και Επικρατείας «Τήρηση
θυρίδων του Υπουργείου Εξωτερικών στην Ενιαία Ψηφιακή
Πύλη της Δημόσιας Διοίκησης gov.gr - ΕΨΠ» (Β’ 4894),
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1040
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1040/12.02.2024
ιη) της υπό στοιχεία 48777/ΕΞ 2022/22.11.2022 κοινής
απόφασης των Υπουργών Εξωτερικών και Επικρατείας
«Εξειδίκευση της διαδικασίας καταχώρισης στοιχείων
επικοινωνίας στο Εθνικό Μητρώο Επικοινωνίας (Ε.Μ.Επ.)
μέσω των έμμισθων Προξενικών Αρχών, σύμφωνα με
την παρ. 6 του άρθρου 17 του ν. 4704/2020» (Β’ 6003) και
ιθ) της υπό στοιχεία 57168/ΕΞ 2023/15.12.2023 κοινής
απόφασης των Υπουργών Εθνικής Οικονομίας και Οικονομικών, Εξωτερικών και Ψηφιακής Διακυβέρνησης
«Λειτουργία “Ψηφιακής Υπηρεσίας Ηλεκτρονικής Διαχείρισης Αιτημάτων” των Έμμισθων Προξενικών Αρχών,
για την παροχή προξενικών υπηρεσιών στους Έλληνες
πολίτες που διαμένουν ή βρίσκονται στο εξωτερικό και
πολίτες λοιπών κρατών μελών της Ευρωπαϊκής Ένωσης
ή τρίτων χωρών» (Β’ 7206).
2. Το γεγονός ότι από την παρούσα δεν προκαλείται
δαπάνη σε βάρος του κρατικού προϋπολογισμού ούτε
του προϋπολογισμού του Υπουργείου Εσωτερικών, αποφασίζουμε:
Άρθρο 1
Σκοπός και αντικείμενο
1. Με το Κεφάλαιο Γ’ του Μέρους Α’ του ν. 5083/2024
(Α’ 12) καθιερώθηκε η άσκηση εκλογικού δικαιώματος
με επιστολική ψήφο για την ανάδειξη εκπροσώπων της
χώρας στο Ευρωπαϊκό Κοινοβούλιο, σύμφωνα με τον
ν. 4255/2014, καθώς και για τη διεξαγωγή εθνικού δημοψηφίσματος, σύμφωνα με τον ν. 4023/2011. Σύμφωνα με
την παρ. 1 του άρθρου 8 του νόμου αυτού, οι εκλογείς που
επιθυμούν να ασκήσουν το εκλογικό τους δικαίωμα με επιστολική ψήφο, εγγράφονται με δική τους μέριμνα στους
ειδικούς εκλογικούς καταλόγους, υποβάλλοντας αίτηση
μέσω της ειδικής εφαρμογής του Υπουργείου Εσωτερικών, προσβάσιμης μέσω της Ενιαίας Ψηφιακής Πύλης της
Δημόσιας Διοίκησης (gov.gr), και, σύμφωνα με την παρ. 3
του ιδίου άρθρου 8, οι εκλογείς δύνανται να υποβάλλουν
τις αιτήσεις τους και μέσω των Κέντρων Εξυπηρέτησης
Πολιτών (Κ.Ε.Π.), καθώς και των ελληνικών Διπλωματικών
Αρχών στο εξωτερικό. Σκοπό της παρούσας αποτελεί ο
καθορισμός της διαδικασίας υποβολής αίτησης εκλογέων,
στην ειδική εφαρμογή εγγραφής εκλογέων που επιθυμούν
να ασκήσουν το εκλογικό τους δικαίωμα με επιστολική
ψήφο, μέσω των αρμόδιων ελληνικών Προξενικών Αρχών.
2. Αντικείμενο της παρούσας αποτελεί η ρύθμιση
των λεπτομερειών της διαδικασίας υποβολής αίτησης
στην ειδική εφαρμογή εγγραφής στους ειδικούς εκλογικούς καταλόγους επιστολικής ψήφου, για λογαριασμό
εκλογέων, από τις αρμόδιες Προξενικές Αρχές. Επίσης,
καθορίζεται ο τρόπος ταυτοποίησης του εκλογέα από
τις αρμόδιες Προξενικές Αρχές, καθώς και τα ζητήματα
προστασίας δεδομένων προσωπικού χαρακτήρα.
Άρθρο 2
Διαδικασία υποβολής αίτησης εγγραφής
εκλογέων στους ειδικούς εκλογικούς
καταλόγους επιστολικής ψήφου μέσω
των αρμόδιων Προξενικών Αρχών
1. Οι εκλογείς δύνανται να υποβάλουν αίτηση στην
ειδική εφαρμογή εγγραφής στους ειδικούς εκλογικούς
καταλόγους επιστολικής ψήφου και μέσω των αρμόδιων
ελληνικών Προξενικών Αρχών, προσερχόμενοι αυτοπροσώπως σε αυτές. Η προξενική αυτή συνδρομή προς τους
εκλογείς για την υποβολή της αίτησής τους λαμβάνει
χώρα ατελώς.
2. Ο εξουσιοδοτημένος υπάλληλος της αρμόδιας Προξενικής Αρχής, στον οποίο ο διαχειριστής της Ψηφιακής
Θυρίδας της Αρχής έχει εκχωρήσει πρόσβαση στο Εθνικό
Μητρώο Επικοινωνίας Πολιτών (Ε.Μ.Επ.), ή άλλως εξουσιοδοτημένος υπάλληλος (εφεξής προξενικός υπάλλη-
λος) συνδέεται στην ειδική εφαρμογή κατόπιν χρήσης
των κωδικών του Δημόσιας Διοίκησης της Γ.Γ.Π.Σ.Ψ.Δ.
του Υπουργείου Ψηφιακής Διακυβέρνησης, σύμφωνα
με την υπό στοιχεία 29810 ΕΞ 2020/23.10.2020 (Β’ 4798)
απόφαση του Υπουργού Επικρατείας.
3. Ο προξενικός υπάλληλος, με χρήση του Αριθμού
Φορολογικού Μητρώου (ΑΦΜ) που του γνωρίζει ο εκλογέας, αντλεί τα παρακάτω στοιχεία από το Φορολογικό
Μητρώο του Υπουργείου Οικονομικών που διαχειρίζεται
η Ανεξάρτητη Αρχή Δημοσίων Εσόδων (Α.Α.Δ.Ε.):
i. Όνομα,
ii. Επώνυμο,
iii. Πατρώνυμο,
iv. Μητρώνυμο,
v. Ημερομηνία γέννησης.
Με βάση τα ανωτέρω στοιχεία, η εφαρμογή αναζητεί
αυτόματα την εγγραφή του εκλογέα στον βασικό εκλογικό κατάλογο και, εφόσον η εγγραφή του επαληθευτεί,
η εφαρμογή συμπληρώνει αυτόματα τα βασικά του στοιχεία στην αίτηση.
Εναλλακτικά, η αναζήτηση του εκλογέα στον βασικό
εκλογικό κατάλογο συντελείται ακόμη και στην περίπτωση που αυτός δεν διαθέτει ΑΦΜ, με άντληση των
ανωτέρω υπό σημεία i. έως v. στοιχείων από νόμιμο
ταυτοποιητικό έγγραφο, ήτοι δελτίο αστυνομικής ταυτότητας ή διαβατήριο ή άδεια οδήγησης, που ο εκλογέας
επιδεικνύει στον προξενικό υπάλληλο.
4. Ο αιτών εκλογέας πρέπει να διαθέτει ενεργό αριθμό κινητού τηλεφώνου ελληνικής ή, εναλλακτικά, αλλο-
δαπής εταιρείας κινητής τηλεφωνίας και, προαιρετικά,
ενεργή διεύθυνση προσωπικού ηλεκτρονικού ταχυδρομείου, τα οποία ο προξενικός υπάλληλος συμπληρώνει
στα αντίστοιχα ειδικά πλαίσια κειμένου. Για την πιστοποίηση των δύο αυτών στοιχείων, αποστέλλεται από την
εφαρμογή στο μεν κινητό τηλέφωνο σύντομο μήνυμα
(SMS), στη δε διεύθυνση ηλεκτρονικού ταχυδρομείου
ηλεκτρονικό μήνυμα (email) με κωδικό μιας χρήσης (One
Time Password - OTP),. Για τη διεκπεραίωση της εν λόγω
διαδικασίας ο εκλογέας θα πρέπει να έχει πρόσβαση στα
μηνύματά του, και στο email του, εφόσον διαθέτει τέτοιο.
5. Ακολούθως, ο προξενικός υπάλληλος καταχωρίζει
τη διεύθυνση διαμονής του εκλογέα σύμφωνα με δήλωσή του, εφόσον αυτή δεν δύναται να αντληθεί από
το Ε.Μ.Επ.
6. Ο προξενικός υπάλληλος επιλέγει ως διεύθυνση
αποστολής του εκλογικού υλικού τη διεύθυνση διαμονής
του εκλογέα, ή καταχωρίζει άλλη, πλήρη διεύθυνση στην
οποία ο εκλογέας δηλώνει ότι επιθυμεί να του αποσταλεί
ο φάκελος της επιστολικής ψήφου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1040/12.02.2024
7. Πριν από την οριστική υποβολή της αίτησης, ο προξενικός υπάλληλος προβαίνει σε εκτύπωση αίτησης -
υπεύθυνης δήλωσης με αναγραφόμενα τα δηλωθέντα
στοιχεία, την οποία παραδίδει στον αιτούντα εκλογέα
για οπτικό έλεγχο.
8. Ο αιτών εκλογέας βεβαιώνει ότι όλα τα αναγραφόμενα στην αίτηση στοιχεία είναι αληθή, λαμβάνει γνώση
ότι η αίτησή του υπέχει θέση υπεύθυνης δήλωσης κατά
το άρθρο 8 του ν. 1599/1986 (Α’ 75) και ότι τυχόν δήλωση
ψευδών στοιχείων επιφέρει τις ποινές που προβλέπονται
στην παρ. 6 του άρθρου 22 του νόμου αυτού, συναινεί
στην επεξεργασία προσωπικών του δεδομένων, βάσει
κειμένου που είναι ρητά διατυπωμένο στην αίτηση, και
υπογράφει την αίτηση - υπεύθυνη δήλωση.
9. Ηλεκτρονικό αντίγραφο της ως άνω υπογεγραμμένης αίτησης επισυνάπτεται από τον προξενικό υπάλληλο
ως αρχείο pdf στην εφαρμογή ενώ το πρωτότυπο παραμένει στο αρχείο της Προξενικής Αρχής και ένα έγχαρτο
αντίγραφο παραδίδεται στον εκλογέα.
10. Ο προξενικός υπάλληλος βεβαιώνει, σε ειδική επιλογή που υπάρχει στη σελίδα της αίτησης, ότι ταυτοποί-
ησε τον εκλογέα με τα έγγραφα που αυτός προσκόμισε
και ότι επισύναψε αντίγραφο της υπογεγραμμένης από
τον εκλογέα αίτησης στην εφαρμογή.
11. Με την επιτυχή υποβολή της αίτησης, αποδίδεται
αυτόματα από την εφαρμογή αριθμός πρωτοκόλλου.
Ο αριθμός πρωτοκόλλου αποστέλλεται στον δηλωθέντα
αριθμό κινητού τηλεφώνου του εκλογέα και στο ηλεκτρονικό ταχυδρομείο του, εφόσον διαθέτει τέτοιο, ως
ενημέρωση και αποδεικτικό επιτυχούς υποβολής της.
Η αίτηση γίνεται αμέσως και αυτοματοποιημένα αποδεκτή και οριστική.
12. Σε περίπτωση που, όπως προβλέπεται στην παρ. 2
του άρθρου 11 του ν. 5083/2024, ο εκλογέας επιθυμεί
να εξουσιοδοτήσει ρητά άλλο άτομο να παραλάβει αντ’
αυτού τον ειδικό εκλογικό φάκελο που θα του αποστείλει το Υπουργείο Εσωτερικών ή/και να αποστείλει αντ’
αυτού τον φάκελο επιστροφής επιστολικής ψήφου και
δεν δύναται να συντάξει την εξουσιοδότηση μέσω της
ηλεκτρονικής πύλης gov.gr, υπογράφει την εξουσιοδότηση αυτή ενώπιον του προξενικού υπαλλήλου, ο οποίος
και θεωρεί το γνήσιο της υπογραφής του.
13. Προς καλύτερη εξυπηρέτηση των εκλογέων, οι
Προξενικές Αρχές δύνανται να αξιοποιούν τις προβλέψεις της Ψηφιακής Υπηρεσίας Ηλεκτρονικής Διαχείρισης
Αιτημάτων, σύμφωνα πάντα με το πνεύμα και το γράμμα
του ν. 5083/2024 για την επιστολική ψήφο.
Άρθρο 3
Μεταβολή στοιχείων - Διαγραφή εγγραφής
1. Οι εκλογείς οφείλουν με μέριμνά τους ή μέσω της
αρμόδιας Προξενικής Αρχής, να επικαιροποιούν τα στοιχεία της διεύθυνσης διαμονής τους, της διεύθυνσης στην
οποία επιθυμούν να τους αποσταλεί το εκλογικό υλικό ή
της επικοινωνίας τους, αμέσως μόλις αυτά μεταβληθούν.
2. Ειδικά για τη μεταβολή του αριθμού κινητού τηλεφώνου ή της διεύθυνσης ηλεκτρονικού ταχυδρομείου,
γίνεται εκ νέου επιβεβαίωση του αριθμού ή της διεύθυνσης ηλεκτρονικού ταχυδρομείου με κωδικό μιας χρήσης.
3. Ο εκλογέας, υπό την επιφύλαξη του άρθρου 4 της
παρούσας, μπορεί οποτεδήποτε να μεταβάλει τα στοιχεία της παρ. 1 του παρόντος ή να διαγραφεί από τους
ειδικούς εκλογικούς καταλόγους επιστολικής ψήφου,
υποβάλλοντας αίτηση διαγραφής.
4. Οι αιτήσεις των παρ. 1 και 3 του παρόντος γίνονται
αποδεκτές και οριστικοποιούνται αμέσως.
5. Με την οριστικοποίηση των αιτήσεων, ενημερώνονται οι ειδικοί εκλογικοί κατάλογοι επιστολικής ψήφου
και οι ειδικές σημάνσεις στο βασικό εκλογικό κατάλογο,
όπου αυτό απαιτείται. Η ενσωμάτωσή των αλλαγών αυτών στο βασικό εκλογικό κατάλογο πραγματοποιείται
κατά την επόμενη αναθεώρηση των βασικών εκλογικών
καταλόγων. Ειδικά στην περίπτωση επικείμενων εκλογών
η ενσωμάτωση των ως άνω αλλαγών πραγματοποιείται
άμεσα, εφόσον αυτές έχουν υποβληθεί εντός της προθεσμίας του άρθρου 4 της παρούσας.
Άρθρο 4
Προθεσμία υποβολής αιτήσεων
Οι αιτήσεις εγγραφής ή μεταβολής των στοιχείων και οι
αιτήσεις διαγραφής που υποβάλλονται έως και σαράντα
(40) ημέρες πριν από τη διενέργεια των εκλογών και έως
ώρα Ελλάδας 23:59, λαμβάνονται υπόψη για την κατάρτιση των ειδικών εκλογικών καταλόγων εκλογέων επιστο-
λικής ψήφου του άρθρου 7 του ν. 5083/2024 (Α’ 12), με
τους οποίους θα διενεργηθούν οι εκλογές.
Άρθρο 5
Λοιπά στοιχεία για την εφαρμογή
του παρόντος - Επεξεργασία δεδομένων
προσωπικού χαρακτήρα
1. Το Υπουργείο Εσωτερικών ορίζεται ως υπεύθυνος
επεξεργασίας, κατά την έννοια της περ. 7 του άρθρου 4
του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
(Γενικός Κανονισμός για την Προστασία Δεδομένων ΓΚΠΔ), για τους σκοπούς της λειτουργίας της ειδικής
εφαρμογής εκλογέων που επιθυμούν να ασκήσουν το
εκλογικό τους δικαίωμα με επιστολική ψήφο του άρθρου 8 του ν. 5083/2024 (Α’ 12). Η επεξεργασία έχει ως
νομική βάση την εκπλήρωση καθήκοντος που εκτελείται
προς το δημόσιο συμφέρον, σύμφωνα με την περ. ε’ της
παρ. 1 του άρθρου 6 του ΓΚΠΔ, το οποίο συνίσταται στη
διευκόλυνση της άσκησης του εκλογικού δικαιώματος
με επιστολική ψήφο.
2. Το Υπουργείο Εσωτερικών αναλαμβάνει τον τεχνικό
σχεδιασμό, την υλοποίηση της ειδικής εφαρμογής, την
οργάνωση των δεδομένων προσωπικού χαρακτήρα,
καθώς και των δεδομένων από κάθε πηγή, την τήρηση υπό συνθήκες που διασφαλίζουν την ακεραιότητα,
εμπιστευτικότητα και διαθεσιμότητα των δεδομένων
και κάθε άλλο θέμα που αφορά στην ομαλή λειτουργία
της εφαρμογής, σύμφωνα με τον Γενικό Κανονισμό για
την Προστασία Δεδομένων (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απρι-
λίου 2016 (ΓΚΠΔ, L 119) και τον ν. 4624/2019 (Α’ 137).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1040/12.02.2024
Τα δεδομένα προσωπικού χαρακτήρα που καταχωρίζονται στην ανωτέρω εφαρμογή, συλλέγονται, τηρούνται
και τυγχάνουν περαιτέρω επεξεργασίας αποκλειστικά
για την εφαρμογή των άρθρων 7 και 8 του ν. 5083/2024
(Α’ 12) και τηρούνται αορίστως.
3. Το Υπουργείο Εσωτερικών έχει την υποχρέωση λήψης και διαρκούς τήρησης των κατάλληλων και αναγκαί-
ων τεχνικών και οργανωτικών μέτρων ασφάλειας των
διακινούμενων δεδομένων, πληροφοριών και εγγράφων
και, κατ’ ελάχιστον, της καταγραφής και παρακολούθησης
των προσβάσεων, της διασφάλισης ιχνηλασιμότητας και
της προστασίας των διακινούμενων δεδομένων από κάθε
παραβίαση, καθώς και από σκόπιμη ή τυχαία απειλή.
4. Οι αρμόδιες Προξενικές Αρχές ενεργούν ως εκτελούσες την επεξεργασία για λογαριασμό του Υπουργείου
Εσωτερικών, κατά την έννοια της περ. 8 του άρθρου 4
του ΓΚΠΔ καθόσον αφορά στις πράξεις που διενεργούν
σύμφωνα με τα οριζόμενα στην παρούσα και υποβάλλουν σε επεξεργασία μόνο τα δεδομένα προσωπικού
χαρακτήρα που ορίζονται στο άρθρο 2 της παρούσας.
Κατά την επεξεργασία δεδομένων προσωπικού χαρακτήρα για τον σκοπό που περιγράφεται στην παρούσα
απόφαση, οι αρμόδιες Προξενικές Αρχές τηρούν όλες
τις υποχρεώσεις που απορρέουν από τον Κανονισμό
(ΕΕ) 2016/679 του Ευρωπαϊκού Κοινοβουλίου και του
Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας
των δεδομένων προσωπικού χαρακτήρα και για την
ελεύθερη κυκλοφορία των δεδομένων αυτών και την
κατάργηση της Οδηγίας 95/46/ΕΚ (Γενικός Κανονισμός
Προστασίας Δεδομένων - ΓΚΠΔ) και τις διατάξεις του
ν. 4624/2019 (Α’ 137).
5. Οι ανάδοχοι παροχής ταχυμεταφορικών ή ταχυδρομικών υπηρεσιών και εκτυπωτικών υπηρεσιών που
επιλέγει το Υπουργείο Εσωτερικών για τη διευκόλυνση
της άσκησης του εκλογικού δικαιώματος με επιστολική
ψήφο, ενεργούν ως εκτελούντες την επεξεργασία για λογαριασμό του Υπουργείου Εσωτερικών, κατά την έννοια
της περ. 8 του άρθρου 4 του ΓΚΠΔ, καθόσον αφορά στις
πράξεις που διενεργούν για την εκτύπωση και αποστολή
του εκλογικού υλικού και υποβάλλουν σε επεξεργασία
μόνο τα δεδομένα προσωπικού χαρακτήρα που αφορούν το ονοματεπώνυμο, τη δηλωθείσα διεύθυνση απο-
στολής, τον δηλωθέντα αριθμό κινητού τηλεφώνου, τη
δηλωθείσα διεύθυνση ηλεκτρονικού ταχυδρομείου και
τον ειδικό εκλογικό αριθμό εκλογέα.
Κατά την επεξεργασία των δεδομένων αυτών τηρούν
όλες τις υποχρεώσεις που απορρέουν από τον Κανονισμό (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασί-
ας των δεδομένων προσωπικού χαρακτήρα και για την
ελεύθερη κυκλοφορία των δεδομένων αυτών και την
κατάργηση της Οδηγίας 95/46/ΕΚ (Γενικός Κανονισμός
Προστασίας Δεδομένων - ΓΚΠΔ) και τις διατάξεις του
ν. 4624/2019 (Α’ 137).
Άρθρο 6
Έναρξη Ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Φεβρουαρίου 2024
Οι Υπουργοί
Εξωτερικών
Εσωτερικών
ΓΕΩΡΓΙΟΣ ΓΕΡΑΠΕΤΡΙΤΗΣ
ΝΙΚΗ ΚΕΡΑΜΕΩΣ
Αναπληρωτής Υπουργός Εσωτερικών
ΘΕΟΔΩΡΟΣ ΛΙΒΑΝΙΟΣ

[Source: 20240201040.pdf | Tokens: 16115]